**SOCIĀLĀ MENTORA MĀCĪBU PROGRAMMAS SATURS**

Sociālā mentora mācību programmas satura paraugs ir veidots, lai palīdzētu lektoriem īstenot Ministru kabineta 2005. gada 15. novembra noteikumos Nr. 857 "Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās" (turpmāk – MKN 857) sociālo mentoru mācības, tai skaitā par veicamajiem uzdevumiem un sasniedzamajiem rezultātiem darbā ar bāreni un bez vecāku gādības palikušo bērnu pēc ārpusģimenes aprūpes beigšanās un adoptēto, kuram ar tiesas spriedumu atcelta adopcija, lai nodrošinātu pēc iespējas saudzīgāku un atbalstošāku pāreju uz neatkarīgu un patstāvīgu dzīvi.

Mācību programmas saturs ir veidots fokusējoties uz sociālajam mentoram būtiskāko, lai celtu viņa kompetenci un veidotu viņu kā daudzpusīgu profesionāli, kurš spēj pielāgoties dažādām situācijām un efektīvi risināt situācijas.

|  |  |  |  |
| --- | --- | --- | --- |
| Mācību forma | Tēmas | Kontaktstundu skaits | Lektora izglītības prasības |
| Klātiene vai attālināti | **I. Sociālā mentora pakalpojuma saturs:**  1.1. Kas ir sociālais mentors? Ieskats teorijā un pētījumos;  1.2. sociālā mentora pakalpojuma rāmis, pakalpojuma mērķis, pakalpojuma vieta kopējā sociālo pakalpojumu sistēmā, pakalpojuma sniegšanas ieguvumi klientam un sabiedrībai, tiesību aktu noteiktais pakalpojuma ietvars;  1.3.klientu mērķa grupas;  1.4.pakalpojumu raksturojošas pazīmes;  1.5.sociālā mentora darbības robežas;  1.6.nepieciešamas profesionālās kompetences;  1.7. sociālā mentora darbības principi un attīstāmās prasmes (prasme uzdot jautājumus, aktīvas klausīšanās paņēmieni, klientam saprotama valoda, u.c.);  1.8.par klientu iegūtās informācijas, datu un faktu izmantošana un izpaušana darbā, sadarbības princips;  1.9. sociālā mentora līgums, atskaišu un darba kārtība, vienošanās ar bērnu, jaunieti.  Noslēguma jautājumi. | 7 akad.st. | Otrā līmeņa profesionālā augstākā vai akadēmiskā izglītība sociālajā darbā vai karitatīvajā sociālajā darbā un vismaz 5 gadu pieredze darbā ar bērniem, jauniešiem no ārpusģimenes aprūpes, pēc ārpusģimenes aprūpes. |
| Klātiene vai attālināti | **II. Pieejamais bērnu un jauniešu atbalsts Latvijā.**  2.1. Sociālā mentora pakalpojuma nodrošināšana Latvijā – labās prakses piemēri;  2.2. pieejamie atbalsta pakalpojumi jauniešiem pirms un pēc ārpusģimenes aprūpes;  2.3. pieejamie pakalpojumi un atbalsts bērniem ar atkarības riskiem;  2.4. sociālo prasmju attīstīšana mērķa grupas klientiem (atbalsta īstenošana patstāvīgas dzīves uzsākšanā, izglītojošs un praktisks atbalsts mājokļa jautājumu risināšanai, atbalsts un izglītošana izglītības un nodarbinātības jautājumu risināšanā, mērķa grupas klientu resursu stiprināšana, attīstīt prasmes atpazīt un piesaistīt nepieciešamos resursus, atbalsts komunikācijas prasmju pilnveidošanā, u.c. ).  Noslēguma jautājumi. | 10 akad.st. | Otrā līmeņa profesionālā augstākā vai akadēmiskā izglītība sociālajā darbā vai karitatīvajā sociālajā darbā un vismaz 5 gadu pieredze darbā ar bērniem, jauniešiem no ārpusģimenes aprūpes, pēc ārpusģimenes aprūpes. |
| Klātiene vai attālināti | **III. Tiesiskais regulējums.**  3.1.Juridiskie aspekti sociālā mentora pakalpojuma nodrošināšanas laukā;  3.2. izpratne par sociālo garantiju veidiem un saņemšanas iespējam pilngadību sasniegušām personām pēc ārpusģimenes aprūpes izbeigšanas.  Noslēguma jautājumi.  Tests. | 7 akad.st. | Profesionālā augstākā vai akadēmiskā izglītība tiesību zinībās un vismaz 5 gadu pieredze darbā ar bērniem, jauniešiem no ārpusģimenes aprūpes, pēc ārpusģimenes aprūpes. |
|  |  | Kopā: 24 akad.st. |  |

* Mācību programmas forma – klātienē vai kombinēti klātienē un attālināti, ar uzsvaru uz klātienes nodarbībām. Mācības attālinātā formā pieļaujamas ne vairāk kā 30 % no kopējās apgūstamās sociālā mentora mācību programmas.
* Mācību programmas metodes: lekcijas, izdales materiāli darbam mājās, darbs grupās, sociālo situāciju analizēšana, diskusijas, refleksija.
* Mācību procesa prasības: vismaz 90 % mācību apmeklējums, aktīva iesaiste mācību procesā, mācību procesa beigās zināšanu un izpratnes pārbaudes tests.
* Dokuments, kas apliecina sekmīgu mācību programmas apguvi ir Apliecība.